Bataliwn Kastuś Kalinoŭski

Mae Bataliwn Kastuś Kalinoŭski (Belarwseg: Батальён імя Кастуся Каліноўса; Wcreineg: Батальйон імені Кастуся Калиновського), yn fataliwn o wirfoddolwyr Belarwsieg a ffurfiwyd i ymladd gyda lluoedd Wcráin yn erbyn lluoedd Rwsia (a, thrwy estyniad, lluoedd unben Belarws, Alexander Lukashenko sydd wedi cynghreirio gyda Rwsia yn Rhyfel Rwsia ar Wcráin yn 2022.

Yn ogystal â'r bataliwn ei hun, ceir rhan o'r strwythur sy'n cynnwys grwp lluoedd arbennig o'r enw Чорны кот ("Cath Ddu").Адмысловая група беларускіх дабраахвотнікаў «Чорны кот». Roedd y "Cath Ddu" yn gatrawd o ymladdwyr partizan Belarwseg, a ymladdodd rhwng 1944-1957 yn erbyn lluoedd ac awdurdodau'r Undeb Sofietaidd er mwyn adfer annibyniaeth byr-hoedlog Gweriniaeth Pobl Belarws wedi'r Rhyfel Byd Cyntaf.

Hanes
Ffurfiwyd y grŵp gwirfoddol tramor cyntaf o Belarwsiaid yn ystod Rhyfel Rwsia-Wcreineg, dyma oedd y grŵp Tactegol "Belarus", a ffurfiwyd yn 2015 yn ystod Rhyfel Donbas.

Enwyd y bataliwn ar ôl Kastuś Kalinoŭski, arweinydd Belarwsaidd o'r 19g yn ystod Gwrthryfel Ionawr 1863 yn erbyn Ymerodraeth Rwsia.  Dywedwyd bod tua 200 o Belarusiaid wedi ymuno â'r bataliwn ar 5 Mawrth 2022. 

Ar 13 Mawrth 2022, cyhoeddodd y bataliwn ei anafedig cyntaf, Alexei Skoblia.

Mae'r bataliwn wedi cael sylw ar bosteri cyhoeddus yn Kyiv i ddangos cysylltiadau milwrol Wcrain-Belarwsiaidd.

Ar 25 Mawrth 2022, adroddwyd bod y bataliwn wedi tyngu llw a'i fod wedi'i dderbyn yn ffurfiol i fyddin Wcráin. Ar yr un diwrnod, tyngodd aelodau'r Bataliwn lŵ teyrngarwch  a ysgrifennwyd gan yr aelodau ei hunain yn yr iaith Belarwseg. Gobaith Franak Viačorka, Uwch Ymghynghorydd i Arlywydd answyddogol Belarws, Sviatlana Tsihanouskaya, oedd y byddai'r llŵ yn dod yn sail llŵ byddin Belarws rhydd o Lukashenka.

Erbyn 26 Mawrth 2022, adroddwyd bod "5 uned" o filwyr Belarwsieg yn ymladd yn Wcráin gyda'r Wcreiniaid.

Ymateb
Cymeradwywyd creu’r bataliwn gan arweinydd gwrthblaid Belarwsiaidd, Sviatlana Tsikhanouskaya, a nododd fod “mwy a mwy o bobl o Belarus yn ymuno i helpu'r Wcreiniaid i amddiffyn eu gwlad”. Galwodd Arlywydd anetholedig  Belarus, Alexander Lukashenko, sydd mewn cynghrair ag arlywydd Rwsia, Vladimir Putin, fod y gwirfoddolwyr yn “ddinasyddion gwallgof”.

Aelodau nodedig
 Pavel Shurmei, cyn rhwyfwr Olympaidd Belarwsiaidd a deiliad record byd.
 Dzyanis Urbanovich [fod], cadeirydd y Маладога Фронту ("Ffrynt Ifanc") 
 Pavel Kulazhanka - blogiwr Exomon, aelod o'r mudiad Супраціў (Gwerthwynebwyr; Resistance)

Colledion
Ar 13 Mawrth 2022 cadarnhawyd bod dirprwy bennaeth y bataliwn, o'r enw “Tur” (enw iawn Aliaksiej Skoblia), wedi'i ladd yn Ymosodiad Kyiv pan ymosodwyd ar ei uned.

Cyfeiriadau

Dolenni allanol
 Sianel Telegram swyddogol
 Tudalen Facebook swyddogol
 Tudalen Instagram swyddogol

Categori:Wcráin
Categori:Belarws
Categori:Goresgyniad Wcráin gan Rwsia yn 2022